Y GWASANAETH IECHYD GWLADOL, CYMRU Enwi, cychwyn a dehongli 1 1 Enw'r Rheoliadau hyn yw Rheoliadau Cynghorau Iechyd Cymuned (Diwygio) 2005 a deuant i rym ar 1 Ebrill 2005. 2 Yn y Rheoliadau hyn ystyr “y Prif Reoliadau” (“ the Principal Regulations ”) yw Rheoliadau Cynghorau Iechyd Cymuned 2004 . Diwygio rheoliad 1(2) o'r Prif Reoliadau 2 1 Yn rheoliad 1(2) o'r Prif Reoliadau mewnosodir y diffiniad canlynol yn y man priodol yn ôl trefn yr wyddor ystyr “aelod o'r Bwrdd” (“ Board member ”) yw aelod o Fwrdd Cynghorau Iechyd Cymuned Cymru a sefydlwyd yn unol â rheoliad 23 o'r Rheoliadau hyn . 2 Hepgorir y geiriau canlynol o'r diffiniad o “aelod” (“ member ”): “neu aelod o Fwrdd CIC yn ôl y digwydd”. Dirymu rheoliad 3 o'r Prif Reoliadau a'i ailddeddfu gyda newidiadau 3 Dirymir rheoliad 3 o'r Prif Reoliadau a rhoddir y canlynol yn ei le: Tymor gwasanaethu'r aelodau 3 1 Yn ddarostyngedig i reoliad 8 (aelodau sy'n gymwys i'w hailethol), tymor gwasanaethu unrhyw aelod, a benodwyd neu a ailbenodwyd ar 1 Ebrill 2005 neu ar ôl hynny, yw rhwng un a phum mlynedd yn ôl yr hyn a bennwyd gan y corff penodi adeg penodi'r aelod hwnnw. 2 Pan fydd Cyngor newydd i'w sefydlu o dan adran 20A(2)(b) o'r Ddeddf ar gyfer ardal neu ran o ardal Cyngor sy'n bodoli eisoes, caiff y Cynulliad benderfynu y bydd swydd unrhyw aelod o'r Cyngor sy'n bodoli eisoes yn dod i ben yn union cyn sefydlu'r Cyngor newydd. 3 Pan fydd Cyngor yn cael ei ddiddymu o dan adran 20(A)(2)(b) o'r Ddeddf, caiff y Cynulliad benderfynu y bydd swydd ynrhyw aelod o'r Cyngor a ddiddymwyd yn dod i ben yn union. Ychwanegu rheoliad 3A at y Prif Reoliadau 4 Yn dilyn rheoliad 3 o'r Prif Reoliadau, mewnosodir y rheoliad 3A newydd canlynol: Tymor gwasanaethu'r aelodau — trefniadau trosiannol ar gyfer aelodau a benodwyd eisoes gan y corff sy'n penodi ar 31 Mawrth 2005 3A Gweddill ei dymor gwasanaethu cyfredol fydd tymor gwasanaethu unrhyw aelod sydd eisoes wedi'i benodi gan y corff sy'n penodi ar 31 Mawrth 2005. Diwygio rheoliad 8 o'r Prif Reoliadau 5 1 Dileir y geiriau “baragraff (2) ac i reoliad 9” yn rheoliad 8(1) o'r Prif Reoliadau a rhoddir y geiriau “baragraffau (2) a (3)” yn eu lle. 2 Dirymir rheoliad 8(2) o'r Prif Reoliadau a rhoddir y y canlynol yn ei le: 2 Caiff person wasanaethu fel aelod o Gyngor am gyfnod o ddeng mlynedd ar y mwyaf. 3 Yn dilyn y rheoliad 8(2) newydd mewnosodir 3 Wrth gyfrifo'r cyfnod o ddeng mlynedd y cyfeirir ato ym mharagraff (2) uchod, caiff pob cyfnod o wasanaeth fel aelod mewn unrhyw Gyngor ei agregu, gan gynnwys gwasanaeth mewn Cyngor y cafodd ei ardal ei newid ac mewn Cyngor sydd wedi'i ddiddymu ond heb fod yn gyfyngedig i'r cyfnod gwasanaeth hwnnw. Ychwanegu rheoliad 8A at y Prif Reoliadau. 6 Yn dilyn rheoliad 8 o'r Prif Reoliadau, mewnosodir y canlynol: Aelodau sy'n gymwys i'w hailethol — darpariaethau trosiannol 8A 1 Caiff yr aelodau hynny a benodwyd cyn 1 Ebrill 2005, yn unol â rheoliad 3A, fwrw gweddill eu tymor gwasanaethu cyfredol, er y gall hynny olygu y byddant yn treulio mwy na'r uchafswm o ddeng mlynedd a ragnodir yn rheoliad 8 uchod. 2 Pan fydd yr aelodau hynny y cyfeirir atynt ym mharagraff (1) uchod wedi treulio eu tymor gwasanaethu cyfredol, byddant, er mwyn osgoi unrhyw amheuaeth, yn ddarostyngedig i ddarpariaethau rheoliad 8. Diwygio rheoliad 12 o'r Prif Reoliadau 7 Yn dilyn y geiriau “i gyd yn aelodau o'r Cynghorau hynny” yn ail linell rheoliad 12(3) o'r Prif Reoliadau mewnosodir y geiriau canlynol, “ac, os bydd angen, yn swyddogion i'r Cynghorau hynny”. Diwygio rheoliad 23 o'r Prif Reoliadau 8 Yn dilyn rheoliad 23(ch) o'r Prif Reoliadau, ychwanegir y canlynol: d sefydlu gweithdrefn gwynion yn unol â rheoliad 23A. Ychwanegu rheoliad 23A at y Prif Reoliadau 9 Yn dilyn rheoliad 23 o'r Prif Reoliadau, ychwanegir y canlynol: Gweithdrefn Gwynion 23A 1 Rhaid i'r Bwrdd wneud darpariaeth ynglyn â thrin ac ystyried cwynion a wneir am y ffordd y mae unrhyw swyddogaeth sydd gan Gyngor neu'r Bwrdd yn cael ei harfer. 2 Cyn bod y weithdrefn gwynion a lunnir gan y Bwrdd yn unol â pharagraff (1) uchod yn cael ei gweithredu, rhaid i'r Bwrdd sicrhau bod y weithdrefn yn cael ei chymeradwyo'n gyntaf gan y Cynulliad. Diwygio rheoliad 24 o'r Prif Reoliadau 10 1 Rhoddir “(1)” o flaen y geiriau “Bydd ar Fwrdd CIC” a rhoddir y geiriau “aelodau o'r Bwrdd” yn lle'r gair “aelodau” yn rheoliad 24 o'r Prif Reoliadau. 2 Yn dilyn rheoliad 24(1) o'r Prif Reoliadau mewnosodir y paragraffau newydd canlynol: 2 Dim ond aelodau a swyddogion Cynghorau sy'n gymwys i'w penodi yn aelodau o'r Bwrdd. 3 Bydd tymor gwasanaethu aelod o'r Bwrdd yn gyfnod hyd at dair blynedd, fel a bennir adeg ei benodi. Diwygio Rheoliad 26 o'r Prif Reoliadau 11 Ar ôl y gair “aelodau” yn seithfed linell rheoliad 26(1) o'r Prif Reoliadau rhodder y geiriau “o'r Bwrdd”. Llofnodwyd ar ran Cynulliad Cenedlaethol Cymru yn unol ag adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 8 Mawrth 2005